Landini Brits loop daai ekstra myl vir hulle kliënte | Blink Boer
26/10/2016 blink boerDie Boer Blink
Drie punt sewe kilometer op die Thabazimbi pad buite Brits sit 'n bekende handelsmerk, Landini, wat al vir sewe jaar 'n uitstekende diens aan die publiek verskaf. Bart, Harry en Natasia is die vriendelike gesigte wat 'n mens groet as jy by hulle deure instap. Goeie diens is hulle eerste verantwoordelikheid. Hulle het nog 'n tak in Tarlton wat al vanaf 2005 daar is. Hulle is 'n familie besigheid en Bart het die plek van die grond af gebou tot die suksesvolle plek wat dit nou is.
Landini Brits lewer 'n diens aan die boere. Hulle verkoop nuwe implemente, onderdele van enige soort trekker, diens enige soort trekker en impliment in hulle werkswinkel en verkoop ook splinternuwe Landini trekkers. Daar is nie 'n twyfel dat Landini 'n baie bekende en goeie trekker is nie. Meeste van die boere in ons omgewing ry 'n Landini. Saam met die dinge wat hulle by hulle werkswinkel doen het hulle ook drie bakkies wat op die veld werk en 'n diens lewer vir die boer op sy plaas. Landini Brits verkoop 'n baie goeie produk. "Ons streef daarna om die boer gelukkig te hou." vertel Natasia.
Hulle is handelaars vir Landini trekkers, PPI implimente asook Valcon produkte, om net 'n paar te noem. "Ons wil net graag dankie sê vir al die boere. Ons kry baie goeie ondersteuning van julle kant af. Ons probeer altyd ons bes om die beste vir ons kliënte te gee en om daai laaste myl te loop." sê Bart.Besoek vandag nog hierdie wonderlike mense vir die beste diens in Brits. Hulle is oop van Maandae tot Vrydae vanaf 07:15 – 17:00 en op Saterdae 08:00 – 12.00.
← Potjiekos kompetisie op Erfenisdag te NG Kerk Sanddrift	Die oorsprong van Suid-Afrikaanse kookkuns →